《甲戌廷对后到洞霄丙戌假守新安又得寄径成诗》
宋代·汪立中

忆昔寻幽兴未终，重来洞府访仙翁。
十年尘世身将隐，千年华阳路暗通。
山水只如前日好，松杉似与老人同。
明朝又入黄尘去，回首青山一梦中。

作者简介：宋庆元鄞县人，字强仲。汪大猷子。宁宗嘉定七年进士。官武义丞，调荆门签判，历知华宁县、武冈军，入为太府少卿。理宗宝庆三年，擢直宝谟阁知徽州。工诗好学。